तकनीकी रूप से बाजार मे अगले सप्ताह भी गिरावट का दौर जारी रह सकता है। निफ्टी और बैंक निफ्टी से ज्यादा कमजोरी छोटे और मझोले शेयरों में देखने को मिल सकती हैं। बैंकिंग शेयरों में ट्रेडर्स को बैंक ऑफ इंडिया, केनरा बैंक और पंजाब नेशनल बैंक में मंदी करने के मौके मिल सकते है। नॉन बैंकिंग सेक्टर्स मे इंडियाबुल्स, श्रीराम ट्रांसपोर्ट और दीवान हाउसिंग फाइनेंस आदि कंपनियों में भी ट्रेडर्स बेच कर मुनाफा कमा सकते हैं। ऑटोमोबाइल्स कंपनियों के मासिक नम्बरों में और आने वाले फेस्टिव सीजन को देखते हुए ट्रेडर्स और निवेशक, मारुति और महिंद्रा एंड महिंद्रा में भी निवेश कर सकते है। टायर सेक्टर के शेयर्स जैसे अपोलो टायर्स , बालकृष्ण इंडस्ट्री में भी कमजोरी देखने को मिल सकती है।